Ħames anzjani oħrajn imutu bil-Covid-19; Il-vittmi jitilgħu għal 146 Il-Ministeru għas-Saħħa jinsab infurmat li ħames anzjani mietu waqt li kienu pożittivi għall-Covid-19. Dan wassal biex in-numru ta' vittmi tal-Covid-19 f'pajjiżna issa jammonta għal 146. Fl-ewwel każ anzjan ta' 77 sena, li kien ikkonfermat pożittiv għall-Covid-19 fl-10 ta' Novembru, miet ilbieraħ fl-Isptar Mater Dei. Fit-tieni każ anzjan ta' 74 sena, li kien ikkonfermat pożittiv għall-Covid-19 fit-22 ta' Novembru, miet ilbieraħ fl-Isptar Mater Dei. Fit-tielet każ anzjan ta' 80 sena, li kien ikkonfermat pożittiv għall-Covid-19 fit-22 ta' Novembru, miet ilbieraħ fl-Isptar Mater Dei. Fir-raba' każ anzjana ta' 80 sena, li kienet ikkonfermata pożittiva għall-Covid-19 fis-17 ta' Novembru, mietet ilbieraħ fl-Isptar Mater Dei. Fil-ħames każ anzjana ta' 91 sena, li kienet ikkonfermata pożittiva għall-Covid-19 fis-26 ta' Novembru, mietet ilbieraħ fl-Isptar Mater Dei. Il-Ministeru għas-Saħħa, filwaqt li ta l-kondoljanzi lill-qraba tal-anzjani, jappella biex kulħadd jimxi mal-miżuri ta' prevenzjoni.